Nafarroako Parlamentuko Mahaiak, 2021eko azaroaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkezturiko interpelazioa, Nafarroako Poliziei buruzko Foru Legea betetzeari eta garatzeari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko azaroaren 30ean

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide eta Navarra Suma talde parlamentarioari atxikitako José Suárez Benito jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Zioen azalpena:

Nafarroako Poliziei buruzko 23/2018 Foru Legea 2018ko azaroaren 19an sartu zen indarrean.

Besteak beste, legea indarrean sartu eta urtebeteko epean erregelamendu bidez garatu behar zela xedatzen du.

Horrenbestez, ezarritako epetik bi urte igaro direnez, Nafarroako Gobernuari honako interpelazio hau egiten diogu, Nafarroako Poliziei buruzko Foru Legearen betetzearen eta garapenaren ildo nagusiak azal ditzan.

Iruñean, 2021eko azaroaren 25ean

Foru parlamentaria: José Suárez Benito